Εθνικοκοινωνική Επανάστασις

Η Εθνικοκοινωνική Επανάστασις υπήρξε φιλοβασιλική αντιστασιακή οργάνωση, με σημαντική δράση κατά την διάρκεια της Κατοχής στην Αθήνα.

 Ίδρυση 

Στις 1 Οκτωβρίου 1941 κατά την διάρκεια της σκληρής γερμανικής Κατοχής πραγματοποιήθηκε σύσκεψη των Ανδρέα Κουλουφάκου, συνταγματάρχη, Νικόλαου Αντωνακέα, ταξίαρχου και πρώην νομάρχη επί Μεταξά & Παναγιώτη Βασιλάκη, πρώην νομάρχη, οι οποίοι αποφάσισαν την ίδρυση αντιστασιακής οργάνωσης κατά των κατακτητών. 
Τον Νοέμβριο , αφού συμπληρώθηκε η Ανώτατη Διοίκηση της Οργάνωσης από νέα μυημένα πρόσωπα, αποφασίσθηκε η ονομασία της ως «Εθνικοκοινωνική Επανάσταση», εν συντομία «ΕΕ».
Ως έμβλημα της οργάνωσης καθιερώθηκε ο Δικέφαλος αετός, σύμβολο συνδεδεμένο με την βυζαντινή αυτοκρατορία.
Αρχηγός της ανακηρύχτηκε ο Ανδρέας Κουλουφάκος, ιδρυτικό μέλος.
Ξεκίνησαν να προσέρχονται νέα πρόσωπα, μεταξύ άλλων και στελέχη των Ενόπλων Δυνάμεων, που αναλάμβαναν διάφορες μυστικές υπηρεσίες, ενώ παρά της Ανώτατης Διοίκησης, τοποθετήθηκαν Συμβουλευτικά & έκτακτα Μέλη.
Σταδιακά η οργάνωση εξαπλώθηκε στις Κρατικές Υπηρεσίες, στην Αθήνα, στον Πειραιά και στα προάστια.

 Αρχική Ανώτατη Διοίκηση από  11/1941

 Ανδρέας Κουλουφάκος Συνταγματάρχης ε.α. Νικόλαος Αντωνακέας Ταξίαρχος & πρώην νομάρχης Παναγιώτης ΒασιλάκηςΠρώην νομάρχηςΑναστάσιος ΠαχούληςΣυνταγματάρχηςΘέμος ΝικοτσάραςΠλοίαρχος Β.Ν.Κωνσταντίνος ΚαζάκοςΣμήναρχος Β.Α.Ανδρέας ΓεωργακόπουλοςΠλοίαρχος

 Σκοποί

Η Ανώτατη Διοίκηση θεωρούσε πως η Απελευθέρωση της Ελλάδας από τους κατακτητές θα επιτυγχανόταν μόνο με την συμβολή των Συμμαχικών δυνάμεων
Σκοπός της οργάνωσης ήταν να προετοιμάσει τους Έλληνες να ξεσηκωθούν ενάντια στην εχθρική Κατοχή και να σταθούν στο πλάι των Συμμάχων, πράγμα που επιτυγχάνετο με προπαγάνδα.
Υπεύθυνος μυστικού τύπου & προπαγάνδας ήταν ο Νικόλαος Αντωνακέας, ιδρυτικό μέλος.